สวัสดีค่ะ อายุ 22 ปีย่าง 23 ปี เป็นคนมีหน้าอกไม่เท่ากัน วู่แล้ว แต่เมื่อก่อนผอมมากเลยเห็นไม่ชัด แต่ช่วง2เดือนที่ผ่านมาน้ำหนักขึ้นเยอะ ทำให้เห็นได้ชัดว่าหน้าอกไม่เท่ากัน ไม่มีญาติสายตรงเคยเป็นมะเร็ง มีแค่ลุงเคยเป็นมะเร็งตับ ลองคลำด้วย 3 นิ้วแบบไล่ขึ้นดูพบก้อน เจ็บนิดๆเวลาจับ ก้อนไม่
สวัสดีค่ะ มะเร็งเต้านม เป็นโรคมะเร็งที่เกิดจากความผิดปกติที่ส่วนใดส่วนหนึ่งภายในเต้านมเปลี่ยนแปลงไปเป็นเซลล์มะเร็งและขยายใหญ่ขึ้นจนกลายเป็นก้อนเนื้อร้าย ก่อนจะลุกลามไปสู่เนื้อเยื่อข้างเคียงและแพร่กระจายไปยังเซลล์อื่นของร่างกายได้ โดยอาการมักมาด้วยการคลำก้อนได้เอง เป็นก้อนค่อนข้างแข็ง มักไม่เจ็บ ส่วนประวัติครอบครัว จะหมายถึงบุคคลที่เป็นเพศหญิงและเป็นมะเร็งที่เต้านม หรือรังไข่ หากเป็นมะเร็งตับอาจมีความเกี่ยวข้องน้อยการมีหน้าอกไม่เท่ากันดังกล่าวมานั้น อาจเกิดได้จากหลายสาเหตุ เช่นกล้ามเนื้อบริเวณหน้าอกฝ่อไป มีเนื้องอกไขมัน หรือเป็นก้อนเต้านมจากสาเหตุอื่นๆเช่นก้อนชนิดไฟโบรซีสติค ก้อนเนื้องอกไฟโบรอะดีโนมา ก้อนไขมัน ถุงน้ำ เนื้องอกท่อน้ำนม เป็นต้นแนะนำพบแพทย์เพื่อตรวจร่างกายเพิ่มเติมก่อน แพทย์อาจส่งอัลตราซาวน์และทำแมมโมแกรมเพิ่มเติมหากคลำได้ก้อนผิดปกติ ในระหว่างนี้ไม่ไปคลำเต้านมเองบ่อยๆ ไม่ซื้อยาอะไรมากินหรือทาเอง